Občina Sodražica, Trg 25 Maja 3, 1317 Sodražica, ki jo zastopa župan mag. Blaž Milavec (v nadaljevanju: lastnik) 
in 
naziv/naslov________________________________, DŠ: ________________, ki ga zastopa ________________ (v nadaljevanju: uporabnik) sklepata 

POGODBO O 
UPORABI ŠPORTNE DVORANE SODRAŽICA

1. člen
Predmet te pogodbe je uporaba prostorov v Športni dvorani Sodražica za izvajanje športne dejavnosti. Pogodba se sklene za sezono 2026/2027.

2. člen
Lastnik daje v uporabo uporabniku:
Objekt:			Šporna dvorana  Sodražica
Čas uporabe:		(datum)    do      (datum)
Namen uporabe: 	_________________
Urnik, površina in cena:

	dan
	ura
	površina
	Cena brez DDV
	Popust
	Cena s popustom brez DDV

	
	
	
	
	
	



3. člen
Cena uporabe športne dvorane se obračuna skladno s Cenikom za uporabo Športne dvorane Sodražica, ki je objavljen na spletni strani Občine Sodražica in se lahko v primeru bistvenih sprememb višine stroškov, povezanih z uporabo športne dvorane Sodražica, tekom sezone spremeni. Uporabnik bo o morebitni spremembi cene s strani lastnika pravočasno obveščen. Cena vnaprej plačanih terminov uporabe se tekom sezone ne spreminja.

Lastnik bo uporabniku posredoval račun po e-pošti na e-naslov uporabnika: ________________________________, in sicer mesečno/dvakrat letno/v enkratnem znesku za celo sezono vnaprej. Rok plačila računa je 15 dni od prejema.

4. člen
Uporabnik se obvezuje, da bo:
· skrbel za spoštovanje hišnega reda,
· pravočasno in redno sporočal morebitne odpovedi terminov,
· prostore in opremo v uporabi izročil v sprejetem stanju, med trajanjem pogodbenega razmerja pa jih tudi vzdrževal in uporabljal kot dober gospodar,
· v primeru nastale škode obvestil skrbnika športnih objektov in skupaj z njim naredil zapisnik o poškodbi. V kolikor bi škoda nastala v času njegovega termina uporabe mora le-to tudi poravnati v roku 8 dni po predložitvi odškodninskega zahtevka,
· upošteval vse omejitve, ki jih zahteva lastnik,
· v športnih objektih ne bo uporabljal materialov, ki lahko poškodujejo opremo ali pa so škodljivi za zdravje vadečih,
· skrbel za čistočo športnih objektov in rekvizitov.

5. člen
Lastnik se obvezuje, da bo:
· omogočil uporabniku uporabo športne dvorane skladno z 2. členom te pogodbe,
· do 15. dne v mesecu izstavil račun za uporabo športnih objektov v preteklem mesecu oz. glede na obdobje, opredeljeno v 3. členu pogodbe.
· usklajeval urnik koriščenja z uporabnikom, o spremembah pa bo uporabnika obvestil 1 (en) teden pred spremembami oz. takoj ko bo sprememba znana,
· skrbel za redno vzdrževanje objekta in rekvizitov,
· nudil uporabniku vzdrževan prostor.

6. člen
Vstop v športno dvorano je dovoljen zgolj v spremstvu vodje skupine. V prostore je vstop dovoljen samo tistim osebam, ki bodo prisotne na vadbi. Na parket športnih objektov se lahko stopa samo s športnimi copati, ki imajo očiščene podplate in ne puščajo sledi. V prostore garderob se vstopa najprej 10 minut pred vadbo, zapušča pa se jih najkasneje 20 minut po vadbi. 

7. člen
Uporabnik se obvezuje, da bo v primeru izrednih ukrepov (npr. zaradi zdravstvenih razmer) ali višje sile, spoštoval vse predpisane omejitve, preventivne ukrepe in priporočila uradnih institucij.

8. člen
Razmerja, ki s to pogodbo niso urejena ali zajeta, bosta stranki urejali z aneksom k tej pogodbi. Uporabnik s podpisom pogodbe potrjuje, da je seznanjen tudi s hišnim redom, ki je sestavni del te pogodbe in je objavljen na https://sodrazica.si/lokalno/sportna-dvorana-sodrazica .

9. člen
Skrbnika te pogodbe sta:
· za lastnika: __________________________,
· za uporabnika: _________________________ .

10. člen
Morebitne spore bosta stranki reševali sporazumno, v kolikor pa to ne bo mogoče, je za reševanje pristojno okrajno sodišče.

11. člen
Pogodba je sestavljena v dveh izvodih, od katerih prejme vsaka pogodbena stranka po en izvod. 


Številka: 3521-1/2026
Datum: 


Uporabnik:								Lastnik: 
Občina Sodražica
									
